Fotograf odrastanja New Yorka
Grad New York - pionir među modernim gradovima, isto kao i Alfred Stieglitz medju fotografima
Alfreda Stieglitza smatraju središnjom figurom u istoriji fotografije. Najveći dio života je proveo u New Yorku i u ranim godinama 20. stoljeća je dokumentovao prerastanje tog grada u metropolu. Na izložbi u njujorškom Seaport muzeju predstavljeno je 39 Stieglitzovih fotografija, 80 godina nakon što ih je prvi put izlagao. Stieglitza smatraju gigantom fotografije. On je proširio tehničke granice novog medija tokom prvih decenija 20. stoljeća. Kustos Bonnie Yochelson podsjeća da je Stieglitz radio u vrijeme kada je fotoaparat još bio primitivan instrument: Stieglitz je rodjen 1864. Odigrao je ključnu ulogu u pretvaranju medija u umjetničku formu i promovisanju rada drugih fotografa i slikara iz tog perioda. Bonnie Yochelson kaže da njegovi radovi izražavaju duboku usamljenost: Jedan od njegovih najčuvenijih snimaka, Kočijaš u mećavi, načinjen 1893., upravo odražava tu samoću. Stieglitz je rekao da je tri sata – sam – čekao da ga snimi: Stieglitz je dokumentovao vrijeme kada su prvi oblakoderi počeli da rastu u centru grada, nikad se ne odmičući mnogo od svog stana na Manhattanu, ponekad snimajući fotografije kroz prozor. Bonnie Yochelson podsjeća da je grad New York bio pionir među modernim gradovima isto kao i Alfred Stieglitz medju fotografima. Izložba je otvorena do januara 2011.